მერი ტოდ ლინკოლნი

მერი ენ ტოდ ლინკოლნი (ინგლ.Mary Ann Todd Lincoln, დ. 13 დეკემბერი, 1818, ლექსინგტონი, კენტუკი - 16 ივლისი, 1882, სპრინგფილდი, ილინოისი) — აშშ-ის  მე -16 პრეზიდენტის აბრაამ ლინკოლნის მეუღლე, აშშ-ის პირველი ლედი 1861 - 1865 წლებში. ამერიკელი იურისტისა და სამხედრო მინისტრის რობერტ ტოდ ლინკოლნის დედა.Mary Lincoln.  Firstladies.org. Retrieved on September 14, 2011.Encyclopædia Britannica (ინგლ.)

 ადრეული წლები, განათლება 
მარცხნივ|მინი|მერი ტოდ ლინკოლნის დაბადების ადგილი
მერი ტოდი დაიბადა 1818 წელს ლექსინგტონში, კენტუკის შტატში, შეძლებულ არისტოკრატულ ოჯახში. მამა რობერტ სმიტ ტოდი, ბანკირი იყო.  დედა ელიზაბეტ პარკერი მშობიარობისას გარდაიცვალა 1825 წელს,  როდესაც გოგონა 6 წლის იყო. რის შემდეგაც მამა  ორი წლის შემდეგ ხელახლა დაქორწინდა ელიზაბეტ ჰამფრიზე. წყვილს ცხრა შვილი შეეძინა. მერის საკმაოდ დაძაბული ურთიერთობა ჰქონდა დედინაცვალთან. Emerson, Jason (December 13, 2010). "Mary Todd Lincoln." The New York Times. Accessed November 17, 2012 Archived April 1, 2014, at the Wayback MachineClinton, Catherine (2010) Mrs. Lincoln: A Life. New York: HarperCollins. ISBN 0-06-076041-9Historians have suggested that Robert Smith Todd and Elizabeth Parker were double first cousins: his paternal aunt was married to her father, and her paternal aunt was married to his father.Mary Todd Biography 

ადრეულ ასაკში მერი გაგზავნეს მადამ მენტელის დამამთავრებელ სკოლაში,  სადაც სასწავლო გეგმა კონცენტრირებული იყო ფრანგულ ენასა და ლიტერატურაზე.  მერიმ ფრანგული ენის გარდა  შეისწავლა ცეკვა, დრამა, მუსიკა. 20 წლის ასაკში იგი ითვლებოდა მახვილგონიერ და კეთილშობილ ახალგაზრდა ქალად,  რომელიც კარგად ერკვეოდა პოლიტიკაში.Mary Todd Lincoln  Sources are split in their use of the spelling "Mentelle" and "Mantelle".Donald, David Herbert (1995). Lincoln. New York: Touchstone. p. 85.

 ქორწინება და ოჯახი 
მინი|აბრამ ლინკოლნის მკვლელობის სცენა ფორდის თეატრში
მინი|მერი ტოდ ლინკოლნის აღდგენილი პორტრეტი 1846-1847 წწ.
1839 წელს  მერი გადავიდა  სპრინგფილდში, ილინოისში. ახალ საცხოვრებელ ადგილას იგი საკმაოდ მაღალ წრეებში ტრიალებდა. მისი თაყვანისმცემელი გახლდათ ახალგაზრდა და წარმატებული პოლიტიკოსი სტივენ დუგლასი. თუმცა, მალე მერი ტოდის ყურადღება მიიპყრო უბრალო იურისტმა აბრაამ ლინკოლნმა. ისინი ორი წლის განმავლობაში ხვდებოდნენ ერთმანეთს და ბოლოს დაქორწინდნენ 1842 წლის 4 ნოემბერს მერის დის ელიზაბეთის სახლში, სპრინგფილდში, ილინოისი. მერი 23 წლის იყო, ხოლო ლინკოლნი 33 წლის.

წყვილს ოთხი ვაჟი შეეძინა: რობერტ ტოდ ლინკოლნი (1843-1926), ედვარდ ბეიკერ ლინკოლნი (1846-1850), უილიამ უოლესი ლინკოლნი (1850-1862) და ტომას ლინკოლნი (1853-1871). ოთხი შვილიდან მხოლოდ მათგან უფროსმა, რობერტ ლინკოლნმა (იურისტი და პოლიტიკოსი) იცოცხლა დედაზე მეტი ხანი.

სახლი, სადაც 1844–1861 წლებში  ოჯახი ცხოვრობდა, ჯერ კიდევ დგას სპრინგფილდში და გამოცხადებულია ლინკოლნის ეროვნულ ისტორიულ ღირსშესანიშნაობად. როდესაც აბრაამ ლინკოლნი ილინოისის  ოლქის რწმუნებულ იყო, მერი ხშირად რჩებოდა მარტო რამდენიმე თვის განმავლობაში. იგი ბავშვების  აღზრდით და საყოფაცხოვრებო საკითხების მოგვარებით იყო დაკავებული. მერი მეუღლეს სოციალურად და პოლიტიკურად უჭერდა მხარს, განსაკუთრებით მაშინ, როდესაც ლინკოლნი აშშ-ის პრეზიდენტად აირჩიეს 1860 წელს.Mary Todd Lincoln House, National Park Service, (June 9, 1977). Retrieved on September 14, 2011."Abraham Lincoln and Chicago (Abraham Lincoln's Classroom)". The Lincoln Institute. Retrieved December 2, 2012.

 აშშ-ს პირველი ლედი 
მარცხნივ|მინი|მერი ტოდ ლინკოლნის კაბა
1861 წელს აბრაამ ლინკოლნმა ამერიკის შეერთებული შტატების პრეზიდენტის თანამდებობა დაიკავა. როგორც პირველი ლედი, მერი დიდ დროს უთმობდა თეთრი სახლის მოდერნიზაციას. ასევე სამოქალაქო ომის დროს, იგი ხშირად მიდიოდა საავადმყოფოებში, სადაც სტუმრობდა დაჭრილ ჯარისკაცებს. მერი ლინკოლნი ეწინააღმდეგებოდა მონობას და მხარს უჭერდა ქმრის პოლიტიკას კავშირის შენარჩუნების მიმართულებით.

აბრაამ ლინკოლნის პრეზიდენტობის პერიოდში მერი ხშირად ამზადებდა სადილებს მეუღლისათვის.  შეძლებულ ოჯახში აღზრდილმა ქალბატონმა  მარტივი კერძების მოამზადება იცოდა, მაგრამ სრულიად აკმაყოფილებდა  ლინკოლნის გემოვნებას, მათ შორის, იმპორტირებული ხამანწკების მომზადებისას.The Lincoln Institute, The Lehrman Institute, and the Gilder Lehrman Institute of American History. "Mr. Lincoln's White House: Mary Todd Lincoln (1818–1882)." No date. Accessed December 13, 2010

ამავე დროს  აშშ-ს  პირველი ლედი  მრავალი პირადი სირთულის წინაშე აღმოჩნდა, რომელიც შიდა პოლიტიკურმა განხეთქილებამ გამოიწვია. მისი ოჯახი სასაზღვრო რეგიონიდა გახლდათ, სადაც მონობის ნებადართული იყო. რამდენიმე მისი ნახევარძმა მსახურობდა კონფედერაციის არმიაში და შეტაკებების დროს დაიღუპნენ, ხოლო ერთი ძმა მსახურობდა კონფედერაციის ქირურგად.

ომის დასრულებიდან ხუთი დღის შემდეგ, 1865 წლის 14 აპრილს, აბრაამ ლინკოლნი მოკლეს ფორდის თეატრში სპექტაკლის მსვლელობისას. ცოლმა, რომელიც სპექტაკლის დროს ქმრის გვერდით იყო, ვერ შეძლო ტრაგედიიდან გამოსვლა და მალევე მთლიანად დაკარგა განსჯის უნარი. მას ბიპოლარული აშლილობა დაუდგინეს. 1875 წელს მისმა ვაჟმა რობერტმა დედა ფსიქიატრიულ კლინიკაში მოათავსა. მერი ლინკოლნმა თავისი ცხოვრების დარჩენილი ნაწილი საფრანგეთში გაატარა. იგი გარდაიცვალა 1882 წელს 63 წლის ასაკში ინსულტით.Pearson, Patrick. "Understanding Mary Lincoln". Ford's Theatre. Retrieved October 3, 2018.LaPook, Jonathan (July 16, 2016). "Mary Todd Lincoln: Doctor says first lady misdiagnosed". CBS News. Retrieved July 22, 2016.

 გარე ბმულები 

 მერი ტოდ ლინკოლნის სახლი(ინგლ.)
 მერი ტოდ ლინკოლნის საძიებო გვერდი (ინგლ.)

 სქოლიო 

კატეგორია:დაბადებული 1818
კატეგორია:დაბადებული 13 დეკემბერი
კატეგორია:გარდაცვლილი 1882
კატეგორია:გარდაცვლილი 16 ივლისი
კატეგორია:აშშ-ის რესპუბლიკური პარტიის წევრები
კატეგორია:აშშ-ის პირველი ქალბატონები